આર્ટ ઓફ લીવીંગ પરિવાર દ્વારા યોજાનાર વિવિધ કાર્યક્રમો અંતર્ગત આજ રોજ સવારે શ્રીશ્રી રવિશંકર મહારાજનું ગોંડલમાં આગમન થયું હતું. ભૂવનેશ્ર્વરી દેવીના મંદિર ખાતે પૂજ્ય ગુરૂદેવે પૂજન કર્યુ હતું જેમાં દીપકભાઇ પંજાબી ભારતીદીદી, નીલેશભાઇ ચંદારાણા રાજેશભાઇ ત્રિવેદી ડો. વી.વી. દુધાત્રા, મહેશભાઇ પુજારી, નરેન્દ્રભાઇ નથવાણી, ભુપેન્દ્રસિંહ વાઘેલા ઉપસ્થિત રહ્યા હતા. મંદિરમાં ચરણપાદુકા પૂજન અને મહાયજ્ઞ સંપન્ન થયો હતો. ગુરૂદેવનાં આગમનથી સાધકોમાં અપૂર્વ ઉત્સાહ જોવા મળી રહ્યો છો. સોમનાથ મહાદેવમાં રૂદ્રપૂજા અને સત્સંગ બાદ આવતીકાલે રાજકોટમાં અષ્ટલક્ષ્મી યજ્ઞ, દિવાળી પૂજન અને મહાસત્સંગ યોજાશે.